Държавен вестник, бр. 81, 2025 г., стр. 13

БРОЙ  81	
Д Ъ Р Ж А В Е Н  В Е С Т Н И К 	
СТР.  13   
да сключи с тези организации подходящи 
споразумения за тази цел.“
§ 35. В глава четвърта наименованието на 
раздел VI се изменя така: „Предаване, замяна 
и отмяна на квоти за емисии на парникови 
газове“.
§ 36. В чл. 48 се правят следните изменения 
и допълнения: 
1. Алинея 1 се изменя така:
„(1) В срок до 30 септември всяка година:
1. операторите на инсталации, притежа­
ващи разрешително за емисии на парникови 
газове, и авиационните оператори предават 
определен брой квоти, равняващи се на общото 
количество емисии, отделени от инсталация­
та или в резултат на авиационните дейности 
през предходната година, верифицирани в 
съответствие с наредбата по чл. 5, т. 2 или 
определени в резултат на консервативна оценка 
на емисии съгласно чл. 70 от Регламент за 
изпълнение (ЕС) № 2018/2066; 
2. всяко корабно дружество връща брой 
квоти, който е равен на общите му емисии 
през предходната календарна година, верифи­
цирани в съответствие с глава III от Регламент 
(ЕС) 2015/757.“ 
2. Алинея 2 се отменя. 
3. Алинея 3 се изменя така:
„(3) Операторът на инсталация, авиа­
ционният оператор и корабното дружество 
изпълняват задължението си по ал. 1 само 
с квоти, издадени от компетентен орган на 
държава – членка на Европейския съюз.“ 
4. В ал. 4 накрая се добавя „или по отно­
шение на емисии, за които се приема, че са 
уловени и използвани по такъв начин, че да 
се свържат трайно химически в даден продукт, 
така че да не навлизат в атмосферата при 
нормална употреба, включително нормални 
дейности, извършени след края на жизнения 
цикъл на продукта, съгласно делегиран акт 
на Европейската комисия“.
5. Създават се ал. 6 – 8:
„(6) Задължението по ал. 1 не възниква за 
следните емисии на авиационните оператори: 
1. емисиите, изпускани до 31 декември 
2026 г. от полети на тези авиационни опера­
тори от или до държави, които са изброени в 
акт за изпълнение на Европейската комисия;
2. емисиите, изпускани до 31 декември 
2026 г. от полети на тези авиационни оператори 
между ЕИП и държави, които не са изброени в 
акта за изпълнение по т. 1, различни от полети 
до Швейцария и до Обединеното кралство;
3. емисиите от полети на тези авиационни 
оператори до и от най-слабо развитите държави 
и развиващите се малки островни държави, 
както са определени от Организацията на 
обединените нации, различни от изброените 
в акта за изпълнение по т. 1 и държавите, 
чийто брутен вътрешен продукт на глава от 
населението е равен на средния за Европейс­
кия съюз или го надвишава.
(7) Изпълнителният директор на ИАОС 
отменя предадените квоти по ал. 1 по реда 
на наредбата по чл. 5, т. 3. Той отменя кво­
тите по ал. 1 и по искане на лицето, което 
ги притежава. 
(8) Когато предадените квоти са по-малко в 
сравнение с верифицираните емисии, разлика­
та в количество квоти между верифицираните 
емисии и предадените квоти за всяка година 
се отменя от компетентния орган по ал. 7, а 
не се продава на търг съгласно чл. 52.“
§ 37. Създава се чл. 48а:
„Чл. 48а. (1) Корабните дружества, счита­
но до 31 декември 2030 г., връщат 5 на сто 
по-малко квоти от своите верифицирани 
емисии от кораби с ледови клас, при условие, 
че тези кораби имат ледови клас IA или IA 
Super или равностоен ледови клас, установен 
съгласно Препоръка 25/7 на Комисията за 
защита на морската околна среда в Балтийско 
море (HELCOM).
(2) Задължение за връщане на квоти не 
възниква за емисиите, освободени до 31 де­
кември 2030 г. от плавания между пристани­
ще, разположено в най-отдалечен регион на 
държава членка, и пристанище, разположено 
в същата държава членка, включително пла­
вания между пристанища в най-отдалечен 
регион и плавания между пристанища на 
най-отдалечените региони на същата държава 
членка, както и от дейностите, извършвани 
в пристанище от тези кораби във връзка с 
тези плавания.
(3) На операторите на инсталации, опера­
торите на въздухоплавателни средства и ко­
рабните дружества се забранява да използват 
издадени от държава членка квоти, с които 
ще бъдат погасени техни съществуващи за­
дължения за връщане на квоти в случаите и 
при условията, определени с делегиран акт 
на Европейската комисия.“
§ 38. Член 49 се изменя така:
„Чл. 49. (1) Авиационни оператори, които 
притежават свидетелство за авиационен опе­
ратор, издадено от Република България или 
които имат най-голям брой установени емисии 
от полети от и до летища на територията на 
Република България, след уведомлението по 
ал. 6 може да изпълнят задълженията си за 
отмяна на кредити: 
1. с кредити, разрешени от страните, участ­
ващи в механизма, създаден съгласно чл. 6, 
параграф 4 от Парижкото споразумение;